Австрали улс Олимпод

Австрали улс орчин үеийн бараг бүх олимпын наадамд тамирчдаа илгээж байжээ. Тус улс нь бүх зуны олимпод оролцсон бөгөөд 1952 оноос эхлэн бүх өвлийн олимпод алгасалгүй оролцож байна.

Австралийн Олимпын Хороо 1895 онд байгуулагдаж, хүлээн зөвшөөрөгдсөн.

Эдвин Флак Австрали улсыг төлөөлж олимпын наадамд оролцсон анхны тамирчин болжээ. Тэрээр Грекийн Афин хотноо зохиогдсон орчин үеийн анхны олимпод оролцож, 800, 1500 метрийн гүйлтийн төрлөөр хошой алтан медаль хүртсэн юм.

1908, 1912 онуудад тус улс нь Шинэ Зеландтай хамтдаа Австралази гэсэн нэрээр оролцож байв.

Австрали улс зуны олимпын наадмыг 2 удаа нутагтаа зохион байгуулсан. 1956 онд Мельбурнд, 2000 онд Сиднейд зохиоход медалийн тоогоороо харгалзан 3, 4-р байр эзэлж, өндөр амжилт гаргаж байжээ. 

Австралийн алтан медалиудын ихэнхийг тус улсад өргөн дэлгэрсэн усанд сэлэлтийн спортоор хүртжээ. Түүнчлэн зүлэгний хоккей, дугуй, сэлүүрт завь, морин спорт, далбаат завины төрлөөр хүчтэй өрсөлддөг. 

Өвлийн олимпоос 1994 оныг хүртэл нэг ч медаль хүртэж амжаагүй байсан тус улс өвлийн олимпын багийнхаа төсвийг өсгөснөөр медаль байнга хүртэх болж, 2010 оны олимпод 13-р байр эзэлсэн.

 Медаль хүртсэн спортын төрлүүд 
 Усанд сэлэлт  56  54  58  168 Хөнгөн атлетик  19  24  25  68 Дугуй  13  16  13  42 Сэлүүрт завь  10  10  12  32 Далбаат завь  7  4  8  19 Морин спорт  6  3  2  11 Зүлэгний хоккей  4  3  4  11 Буудлага  4  1  5  10 Усанд үсрэлт  3  2  6  11 Фристайль  3  1  1  5 Каноэ  2  7  11  20 Триатлон  1  2  1  4 Теннис  1  1  3  5 Хүндийн өргөлт  1  1  2  4 Тэквондо  1  1  0  2 Байт харваа  1  0  1  2 Шорт-трэк  1  0  1  2 Волейбол  1  0  1  2 Усны поло  1  0  1  2 Сноуборд  1  0  0  1 Сагсан бөмбөг  0  3  1  4 Бокс  0  1  3  4 Софтбол  0  1  3  4 Бөх  0  1  2  3 Гимнастик  0  1  0  1 Бэйсбол  0  1  0  1 Жүдо  0  0  2  2 Уулын цана  0  0  1  1 Нийт1  136  138  167  441
1 Дээрх тоо нь Австралази гэсэн нэрээр 2 олимпоос хүртсэн 11 медалийг тооцоогүй дүн


Ангилал:Олимпын түүх